1 Aarene 1875 — 80 foretog jeg Udsæd af en Mængde Frø i vor Botaniske Have 

 for at følge Udviklingen fra Spiringen og videre; min Protokol omfatter over 900 

 Numre. I Stockholm havde jeg ingen botanisk Have til min Raadighed, og For- 

 holdene gjorde overhovedet, at den større Afhandling, som jeg havde planlagt, 

 niaatte henlægges; dog benyttede jeg en Del af mine Iagttagelser og Tegninger til 

 den lille Afhandling, der udkom 1884 paa Opfordring af Naturhistorisk Forenings 

 Bestyrelse til at give et Bidrag til Foreningens Festskrift. Denne Afhandling: „Om 

 Skudbygning, Overvintring og Foryngelse"' betragtede jeg som en Forløber for den 

 større og fyldigere. Men naar bortses fra, at jeg lejlighedsvis og spredt gennem 

 Aarene indtil nyeste Tid har gjort flere andre Undersøgelser over samme Emne, 

 har jeg paa Grund af Embedsgerning og andre Arbejder ikke faaet noget større, 

 sammenhængende Arbejde udarbejdet. Meget af det tidligere indsamlede er nu 

 antikveret, og det hele Arbejde vil vel af mange blive betragtet som gammeldags, 

 ikke „moderne"; andre og nu paa Udbytte rigere Baner er blevne aabnede i Mel- 

 lemtiden. Jeg tror dog, at det er med Urette, hvis nogen betragter saadanne mor- 

 fologiske, biologiske og økologiske Studier som dem, der dreves for halvtreds — tred- 

 sindstyve Aar siden af Mænd som Irmisch, Al. Braun o. a, for nu til Dags slet ikke 

 tidssvarende; de har endnu deres Værdi og kan stille Spørgsmaal og give Anledning 

 til Forsøg, som Fysiologerne maa anstille. 



En Aarsag til, at det paatænkte Arbejde aldrig kom. til Afslutning, var det 

 ogsaa, at det gerne skulde illustreres med mange Billeder, men Udgifterne hertil vilde 

 ved de tidligere Reproduktionsmetoder blive uoverkommelig store; nu er dette ganske 

 anderledes. 



Jeg har taget mine Optegnelser og Tegninger frem til det Afsnit, der om- 

 handler en Række Typer, som foruden andre omtales i Gruppe 11 og 12 S. 

 61 — 84 i nævnte Afhandling fra 1884, de Livsformer, der har underjordiske, van- 

 drende Skud, hvilke jeg dog nu deler i flere Grupper end den Gang. Med et fælles 

 Navn kan de kaldes Jordstængler, og de Typer, som jeg her mener at maatte 

 skelne mellem, er navnlig lire; Jordudløbere, Rodstokke og dem, som jeg fore- 

 løbig ikke kan benævne ved andet Navn end Rhizoder (d. e. i-odlignende Stængler), 

 samt „Mellemstokke".') 



') En Indtioldsoversigt over den følgende Afhandling findes ved dens Slutning. 



•' 40* 



